text: Billedbøger skal give læselyst
  27 november 2014 kl. 10.09
  Store billeder og små tekster. Billedbøger er hyggebøger, men også mere end det. De kan også stimulere børns læse- og talelyst.
  Der har været fokus på børns lyst til at læse og lege med sproget i både skrift og tale.
  Ca. 300 børn og voksne præsenterer torsdag noget af det, de sammen har fået ud af at arbejde med billedbøger i løbet af de seneste tre måneder.
  Billedbøger bliver brugt til at få gang i nye snakke og aktiviteter, og derfor har Esbjerg Kommunes biblioteker torsdag haft børn fra otte forskellige børnehaver forbi for at lege og udforske billedbøgernes verden.
  